हैदराबाद ने पहले बल्लेबाज़ी करते हुए 20 ओवरों में 178 रनों का अच्छा स्कोर खड़ा किया. मुंबई की हालत एक समय खराब लग रही थी लेकिन पोलार्ड के ताबड़तोड़ नाबाद 66 रनों की बदौलत मुंबई तीन गेंद रहते ही जीत गई. पोलार्ड ने आठ छक्के और दो चौके लगाए.पारी की शुरुआत 



हैदराबाद की ओर से पार्थिव पटेल और शिखर धवन ने की. पटेल 26 रन बनाकर मलिंगा का शिकार हुए. धवन ने अच्छी बल्लेबाज़ी की और 41 गेंदों में 59 रन बनाकर जॉनसन की गेंद पर आउट हुए. उनके जाने के बाद भी हनुमा विहारी और कैमरून वाइट ने अच्छी बल्लेबाज़ी का क्रम जारी रखा.विहारी 19वें ओवर में मलिंगा की गेंद पर 41 रनों पर आउट हुए तो वाइट 43 पर नाबाद रहे. 20 ओवरों में हैदराबाद ने तीन विकेट गंवाकर 178 रन खड़े कर दिए. मुंबई की पारी की शुरुआत ड्वेन स्मिथ और सचिन तेंदुलकर ने की. स्मिथ चौथे ही ओवर में 21 रन बनाकर ईशांत शर्मा का शिकार हुए. इसके बाद सचिन तेंदुलकर और दिनेश कार्तिक की साझेदारी जमती हुई नज़र आ रही थी कि सचिन रिटायर हर्ट हो गए.वे उस समय 31 गेदों में 38 रन बना चुके थे. इसके बाद मुंबई का प्रदर्शन थोड़ा लचर ही रहा. अंबाती रायडू केवल दो रन ही बना सके. हैदराबाद का स्कोर 14वें ओवर में तीन विकेट के नुकसान पर 99 था. हैदराबाद की ओर से डेल स्टेन बेहद कसी हुई गेंदबाज़ी कर रहे थे.लेकिन पोलार्ड ने आकर जैसे मैच का कायापलट ही कर दिया. मुश्किल लक्ष्य को उन्होंने देखते ही देखते एकदम आसान बना दिया. आख़िरी चार ओवरों में जीतने के लिए मुंबई को 62 रन चाहिए. ऐसे में पोलार्ड ने छक्कों की बरसात लगा दी. 17वें ओवर में परेरा की गेदों पर पोलार्ड ने 29 रन पीट डाले.बची कुछी कसर 



अमित मिश्रा के 18वें ओवर में पूरी हो गई. इस ओवर में मुंबई ने 21 रन बटोर लिए और मैच का रुख़ मोड़ दिया. मैच के आखिरी 21 गेंदों में मुंबई ने 67 रन जमा किए. मुंबई ने तीन विकेट गंवाकर और तीन गेंद रहते ही जीत हासिल कर ली.पोलार्ड ने 27 गेंदों में नाबाद 66 रन बनाए. रोहित शर्मा भी 15 गेंदों में 20 रन बनाकर नाबाद रहे. पोलार्ड ने मैच में कुल आठ छक्के लगाए.प्लेऑफ में जगह बनाने के लिए हैदराबाद को अब अगले दोनों मैच जीतने होंगे.(क्या आपने बीबीसी हिन्दी का नया एंड्रॉएड मोबाइल ऐप देखा ? डाउनलोड करने के लिए 



यहां क्लिक करें. आप ख़बरें पढ़ने और अपनी राय देने के लिए हमारे 



फेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)